Per-Arne Bjerke

Per-Arne Bjerke (født 24. mars 1952 i Sørum, død 17. juni 2015) var en norsk journalist.

Han hadde examen artium fra Lillestrøm Gymnas fra 1972, eksamen fra Norsk Journalistskole fra 1978 og tilleggsutdannelse fra Nordisk Journalistkursus i Aarhus fra 1980. Bjerke var journalist i Helgelands Blad 1974–1975, journalist i Østlendingen 1975–1976 og journalist i Arbeiderbladet 1977–1980.

Siden 1980 var han ansatt i NRK og «Dagsnytt», men med avbrekk som informasjonsleder i Finansdepartementet 1986–1988, statssekretær for statsminister Gro Harlem Brundtland 1990–1992, redaktør i Romerikes Blad 1992–1997 og nyhetsredaktør i Dagsavisen 1997–1999. Tilbake i NRK var han innenrikssjef i Distrikts- og nyhetsdivisjonen 1999–2002, før han tiltrådte stillingen som reportasjeleder. Han var også flere ganger prosjektleder for NRKs valgsendinger i radio og TV. Fra 2008 var han programleder for Politisk kvarter i NRK P2.

Referanser

Eksterne lenker 
 

Norske redaktører
NRK-journalister
Journalister i Dagsavisen eller forløpere
Journalister i norske lokalaviser
Statssekretærer fra Ap
Personer fra Sørum kommune